3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

บริษัท กรุงเทพประกันภัย จำกัด (มหาชน) ดำเนินธุรกิจหลัก คือ ธุรกิจประกันวินาศภัย
ซึ่งสามารถจำแนกออกเป็นแต่ละสายผลิตภัณฑ์ ได้เป็น 4 ประเภท ดังนี้

1. การประกันอัคคีภัย (Fire Insurance)

คุ้มครองความเสียหายต่อทรัพย์สิน สิ่งปลูกสร้างเนื่องจากไฟไหม้ ฟ้าผ่า
หรือการระเบิดของแก๊สที่ใช้ในการหุงต้ม หรือให้แสงสว่างเพื่อการอยู่อาศัย
ความเสียหายที่เกิดจากการป้องกันไฟ นอกจากนี้อาจขยายให้รวมไปถึง
ความเสียหายที่เกิดขึ้นต่อเครื่องใช้ไฟฟ้า ความเสียหายจากภัยเปียกน้ำ ระเบิด จลาจล นัดหยุดงาน
ลูกเห็บ น้ำท่วม แผ่นดินไหว ควัน ไฟป่า ลมพายุ อากาศยาน ยวดยานพาหนะ
การกระทำด้วยเจตนาร้าย และอื่นๆ

2. การประกันภัยทางทะเลและขนส่ง (Marine Insurance)

คุ้มครองความเสียหายที่เกิดขึ้นกับสินค้าและตัวเรือ
ตลอดการเดินทางจนถึงจุดหมายปลายทางโดยปลอดภัย

2.1 การประกันภัยสินค้า (Cargo Insurance)

คุ้มครองความเสียหาย
ที่เกิดขึ้นกับสินค้าที่เอาประกันภัยในระหว่างการขนส่งทั้งในประเทศและระหว่างประเทศ
ไม่ว่าจะเป็นการขนส่งทางเครื่องบิน เรือ รถไฟ รถบรรทุก หรือแม้แต่ทางไปรษณีย์

2.2 การประกันภัยตัวเรือ (Hull Insurance)

คุ้มครองความเสียหายต่อตัวเรือ เครื่องจักร และอุปกรณ์ประจำเรือ ในกรณีที่ได้รับความสูญเสีย
หรือเสียหายจากภัยทางทะเล เช่น ลมพายุ คลื่น หรือจากอุบัติเหตุต่าง ๆ นอกจากนั้น
ยังคุ้มครองความรับผิดของเจ้าของเรือในกรณีก่อให้เกิดความเสียหายต่อเรือลำอื่น

3. การประกันภัยยานยนต์ (Motor Insurance)

จำแนกออกเป็น 2 ประเภทหลัก คือ

3.1 การประกันภัยรถยนต์ภาคบังคับ (Compulsory Insurance)

หมายถึง การประกันภัยรถยนต์ที่ถูกบังคับโดยกฎหมาย เพื่อความคุ้มครองต่อความสูญเสียของชีวิต
ร่างกายบุคคลผู้ประสบภัยจากรถยนต์
การประกันภัยรถยนต์ในลักษณะนี้จะเกิดขึ้นได้ก็โดยบทบัญญัติแห่งกฎหมายเท่านั้น

หน้า 12

3.2 การประกันภัยรถยนต์ภาคสมัครใจ (Voluntary Insurance)

หมายถึง การประกันภัยรถยนต์ที่เกิดขึ้นโดยสมัครใจของเจ้าของรถยนต์ ผู้ครอบครองรถยนต์
หรือผู้ขับขี่รถยนต์ โดยมิได้เกิดจากการถูกบังคับตามผลกฎหมายแต่อย่างใด
ซึ่งสามารถแบ่งความคุ้มครองแก่ผู้เอาประกันภัยออกเป็น 3 ประเภท ดังนี้

ประเภท 1 : ให้ความคุ้มครองความเสียหายที่เกิดขึ้นทั้งหมดต่อตัวรถยนต์หรืออุปกรณ์ ติดประจำรถ
การบาดเจ็บ และการสูญเสียชีวิต ตลอดจนความรับผิดต่อบุคคลภายนอก ทรัพย์สิน การบาดเจ็บ
และการสูญเสียชีวิต

ประเภท 2 : ให้ความคุ้มครองต่อความรับผิดต่อบุคคลภายนอก ทรัพย์สิน
การบาดเจ็บและการสูญเสียชีวิต การสูญหายของรถยนต์ หรือความเสียหายต่อรถยนต์จากภัยต่าง ๆ
ยกเว้น การชน การคว่ำ และการจลาจล

ประเภท 3 : ให้ความคุ้มครองเฉพาะความรับผิดต่อบุคคลภายนอก ทรัพย์สิน
การบาดเจ็บและการสูญเสียชีวิต

4. การประกันภัยเบ็ดเตล็ด (Miscellaneous Insurance)

  การประกันภัยเบ็ดเตล็ด เป็นประเภทการประกันภัยที่อยู่นอกเหนือจากประกันอัคคีภัย
  การประกันภัยทางทะเลและขนส่ง และการประกันภัยรถยนต์ ซึ่งการประกันภัยเบ็ดเตล็ด
  ประกอบไปด้วยการประกันภัยหลายประเภท ดังนี้

4.1 การประกันภัยสำหรับเงิน (Money Insurance)

  คุ้มครองความสูญเสียเงินสด เช็ค พันธบัตร ธนาณัติ หรือทรัพย์สินอื่น ๆ จากการ

  งัดแงะ จี้ปล้นในสถานที่ทำงาน ตู้นิรภัย ห้องนิรภัยหรือแย่งชิงในระหว่างทำการขนส่ง

4.2 การประกันภัยโจรกรรม (Burglary Insurance)

  คุ้มครองความสูญเสีย หรือเสียหายต่อทรัพย์สินที่เอาประกันภัย เนื่องจากถูกโจรกรรม

  จากบุคคลภายนอก และความเสียหายต่อตัวอาคารที่เก็บทรัพย์สินที่เอาประกันภัย

4.3 การประกันภัยการเสี่ยงภัยทุกชนิด (All Risk Insurance)

  คุ้มครองความสูญเสีย หรือเสียหายต่อทรัพย์สินที่เอาประกัน เนื่องจากอุบัติเหตุใด ๆ

  ที่ไม่ได้ระบุไว้ในข้อยกเว้นของกรมธรรม์

4.4 การประกันภัยความเสี่ยงภัยทรัพย์สิน (Accidental Damage (Property) Insurance)

  คุ้มครองตัวอาคาร ทรัพย์สินในอาคาร เครื่องจักร รวมถึงสต๊อกสินค้า อันมีผลจากไฟ

  ไหม้ ฟ้าผ่า ภัยระเบิด ภัยอากาศยาน ภัยจากยวดยาน ภัยจากควัน ภัยน้ำท่วม ฯลฯ

4.5 การประกันภัยกระจก (Plate Glass Insurance)

  คุ้มครองความเสียหายของกระจก เช่น กระจกสำนักงาน ห้องโชว์ กระจกประตู ฯลฯ
  อันอาจเกิดจากอุบัติเหตุต่าง ๆ

หน้า 13

4.6 การประกันภัยผู้เล่นกอล์ฟ (Golfer's Indemnity Insurance)

  คุ้มครองความสูญเสีย หรือเสียหายต่ออุปกรณ์ชุดกอล์ฟ
  ความรับผิดต่อบุคคลภายนอกและอุบัติเหตุทำให้ผู้เอาประกันภัยสูญเสียชีวิต หรืออวัยวะ
  หรือทุพพลภาพเนื่องจากการเล่นกอล์ฟ

4.7 การประกันภัยป้ายโฆษณา (Neon Sign Insurance)

  คุ้มครองความเสียหายต่อแผ่นป้ายหรือไฟนีออนโฆษณาเนื่องจากไฟไหม้ ฟ้าผ่า ระเบิด

  ลักทรัพย์ ซึ่งความคุ้มครองนี้อาจขยายรวมถึงความรับผิดต่อบุคคลภายนอก

4.8 การประกันภัยพร้อมสรรสำหรับเจ้าบ้าน (Home Multicover Insurance)

  คุ้มครองอาคาร ทรัพย์สินในอาคาร ค่าใช้จ่ายพิเศษสำหรับการเปลี่ยนที่พักอาศัย

  ชั่วคราว ตลอดจนความรับผิดส่วนบุคคลต่อบุคคลภายนอก อันมีสาเหตุมาจาก

  ไฟไหม้ ฟ้าผ่า ภัยระเบิด ภัยน้ำท่วม ภัยจากยวดยานพาหนะ ภัยเปียกน้ำ และ

  ภัยจากการโจรกรรม ลักทรัพย์ ชิงทรัพย์ และอื่น ๆ ที่มิได้ระบุยกเว้นในกรมธรรม์

4.9 การประกันภัยร้านค้า (Shop Multicover Insurance)

  คุ้มครองอาคาร ทรัพย์สินในอาคาร และสินค้าในสถานประกอบการของร้านค้า อันมี

  สาเหตุมาจากไฟไหม้ ฟ้าผ่า ระเบิด ลมพายุ และอื่นๆ และความคุ้มครองนี้ขยายรวมถึง

  การโจรกรรม ชิงทรัพย์ ปล้นทรัพย์ และความสูญเสียของเงินจากการชิงทรัพย์ หรือ

  ปล้นทรัพย์ และอื่นๆที่มิได้ระบุยกเว้นในกรมธรรม์

4.10 การประกันภัยความซื่อสัตย์ (Fidelity Guarantee Insurance)

  ชดเชยความเสียหายทางการเงินที่เกิดขึ้นแก่นายจ้าง ในกรณีที่ลูกจ้างทุจริต หรือยักยอก

  ทรัพย์สินต่างๆของนายจ้าง

4.11 การประกันภัยอิสรภาพ (Bail Bond Insurance)

  คุ้มครองกรณีที่ผู้เอาประกันภัยถูกดำเนินคดี และถูกควบคุมตัวในคดีอาญา อันเนื่องมา

  จากกระทำผิดโดยประมาท แบ่งเป็นก่อนกระทำความผิด และ หลังกระทำความผิด

4.12 การประกันภัยการเสี่ยงภัยทุกชนิดของผู้รับเหมา (Contractor's All Risks
Insurance)

  คุ้มครองความเสียหายต่องานก่อสร้างทุกชนิดเนื่องจากภัยธรรมชาติ ไฟไหม้ ระเบิด

  ประมาท การสูญเสียของวัสดุที่ใช้ในการก่อสร้าง และภัยจากอุบัติเหตุอื่นๆในระหว่าง

  การก่อสร้าง หรืออาจรวมถึงระยะเวลาบำรุงรักษา และขยายรวมถึงความรับผิดตาม

  กฎหมายต่อบุคคลภายนอก เนื่องจากปฏิบัติงานก่อสร้างดังกล่าว

4.13 การประกันภัยการติดตั้งเครื่องจักร (Erection All Risks Insurance)

  คุ้มครองความเสียหายต่อเครื่องจักรที่กำลังติดตั้ง หรือกำลังทดสอบเดินเครื่องจากภัย

  ธรรมชาติ ไฟไหม้ ระเบิด ประมาท และภัยจากอุบัติเหตุอื่นๆ ความคุ้มครองยังขยาย

  รวมถึงความรับผิดตามกฎหมายต่อบุคคลภายนอกจากการติดตั้งเครื่องจักร

หน้า 14

4.14 การประกันภัยเครื่องจักร (Machinery Breakdown Insurance)

คุ้มครองความเสียหายของเครื่องจักร
เนื่องจากอุบัติเหตุในระหว่างทำงานโดยฉับพลันที่ไม่อาจคาดการณ์ไว้ล่วงหน้า เช่น
ความเสียหายเนื่องจากความประมาทเลินเล่อของผู้ใช้ ไฟฟ้าลัดวงจร การระเบิดในทางฟิสิกส์
เป็นต้น

4.15 การประกันภัยหม้อกำเนิดไอน้ำและถังอัดความดัน (Boiler and Pressure Vessel
Insurance)

  คุ้มครองความเสียหายของหม้อน้ำจากการระเบิด ฟุบแฟบ เนื่องจากแรงอัดภายใน

  หรือแรงดันภายนอก และความคุ้มครองนี้ขยายรวมถึงความรับผิดตามกฎหมายต่อ

  บุคคลภายนอกจากการระเบิดของหม้อน้ำที่เอาประกันภัยไว้

4.16 การประกันภัยเครื่องจักรที่ใช้ในการก่อสร้าง (Contracter’s Plant All Risks
Insurance)

  คุ้มครองเครื่องจักรที่ใช้ในการก่อสร้าง อันมีผลมาจากไฟไหม้ ฟ้าผ่า โจรกรรม การ

  ออกแบบผิดพลาด รวมถึงอุบัติเหตุอื่น ๆ และภัยธรรมชาติ

4.17 การประกันภัยเครื่องอุปกรณ์อิเล็กทรอนิกส์ (Electronic Equipment Insurance)

  คุ้มครองความเสียหายต่อเครื่องคอมพิวเตอร์ รวมถึงอุปกรณ์อิเล็กทรอนิกส์ เนื่องจาก

  ภัยธรรมชาติ ระเบิด ไฟฟ้าลัดวงจร หรืออื่น ๆ ที่มิได้ระบุยกเว้นในกรมธรรม์

4.18 การประกันภัยความรับผิดต่อบุคคลภายนอก ( Public Liability Insurance)

คุ้มครองความรับผิดตามกฎหมายของผู้เอาประกันต่อชีวิต ร่างกาย
หรือทรัพย์สินของบุคคลภายนอกที่มิได้เป็นลูกจ้าง หรือบุคคลภายในครอบครัวของผู้เอาประกัน
อันเกิดขึ้นเนื่องจากการละเมิด หรือประมาทเลินเล่อของผู้เอาประกันภัย

4.19 การประกันภัยเงินทดแทนแรงงาน (Workmen's Compensation Insurance)

คุ้มครองความรับผิดตามกฎหมายของนายจ้างอันเกี่ยวกับเงินทดแทนแรงงาน
เมื่อลูกจ้างประสบอุบัติเหตุขณะปฏิบัติหน้าที่ให้แก่นายจ้าง
จะได้รับการทดแทนตามสิทธิที่กำหนดไว้ในกฎหมายแรงงาน ได้แก่ ค่ารักษาพยาบาล
เงินทดแทนการสูญเสียอวัยวะ การสูญเสียชีวิต เป็นต้น

4.20 การประกันภัยความรับผิดของนายจ้าง (Employer's Liability Insurance)

  คุ้มครองความรับผิดของนายจ้างที่มีต่อลูกจ้าง ตามประมวลกฎหมายแพ่งและพาณิชย์

  ในกรณีถูกฟ้องร้องเรียกค่าชดเชย เนื่องจากความประมาทเลินเล่อของนายจ้างในการ

  ละเลยการดูแลเอาใจใส่สภาพความปลอดภัยในการทำงานของลูกจ้างตามควร ทำให้

  ลูกจ้างได้รับบาดเจ็บ เสียชีวิต หรือทุพพลภาพ

4.21 การประกันภัยความรับผิดของผู้บริหารและเจ้าหน้าที่ (Director’ and Officers’

Liability Insurance)

  คุ้มครองกรรมการ พนักงานหรือลูกจ้างอันเนื่องมาจากความผิดพลาดในการปฏิบัติหน้าที่

หน้า 15

22. การประกันภัยความรับผิดสำหรับผู้ประกอบวิชาชีพทางการแพทย์ (Medical

  Malpractice Liability Insurance (Practitioners))

คุ้มครองผู้ประกอบวิชาชีพแพทย์
อันเกิดจากความผิดพลาดหรือความประมาทเลินเล่อในการประกอบวิชาชีพของแพทย์
ซึ่งทำให้คนไข้บาดเจ็บ หรือเสียชีวิต

23. การประกันภัยความรับผิดทางวิชาชีพสำหรับโรงพยาบาล (Medical Malpractice

  Liability Insurance (Hospital))

คุ้มครองผู้ประกอบวิชาชีพของโรงพยาบาล
อันเกิดจากความผิดพลาดหรือความประมาทเลินเล่อในการประกอบวิชาชีพของโรงพยาบาล
ซึ่งทำให้คนไข้บาดเจ็บ หรือเสียชีวิต

4.24 การประกันภัยอุบัติเหตุส่วนบุคคล (Personal Accident Insurance)

ชดเชยการสูญเสียชีวิต อวัยวะ ค่ารักษาพยาบาล และการขาดรายได้
เนื่องจากผู้เอาประกันภัยประสบอุบัติเหตุตามเงื่อนไขของกรมธรรม์

4.25 การประกันภัยอุบัติเหตุการเดินทาง (Travel Accident Insurance)

ชดเชยการสูญเสียชีวิต อวัยวะ ค่ารักษาพยาบาล เนื่องจากผู้เอาประกันภัยเกิดอุบัติเหตุตลอด 24
ชั่วโมงทั่วโลกและตลอดระยะเวลาเดินทาง

4.26 การประกันภัยอุบัติเหตุและสุขภาพบุคคล (Accident & Health Insurance)

คุ้มครองเกี่ยวกับการรักษาพยาบาล อันเกิดจากอุบัติเหตุ หรือการเจ็บป่วยตลอด 24 ชั่วโมง

4.27 การประกันภัยมะเร็ง (Cancer Insurance)

คุ้มครองการเกิดโรคมะเร็ง เมื่อตรวจพบว่าเป็นมะเร็งเป็นครั้งแรก
ยกเว้นที่ระบุไว้ในข้อยกเว้นของกรมธรรม์ โดยบริษัทฯ
จะจ่ายผลประโยชน์เต็มจำนวนของเงินเอาประกันภัย

4.28 การประกันภัยแผนรายได้ระหว่างอยู่โรงพยาบาล (Hospital Cash Benefit
Insurance)

ชดเชยเงินสดรายวัน ในกรณีที่ผู้เอาประกันภัยเข้ารับการรักษาในโรงพยาบาลในฐานะคนไข้ใน
อันเนื่องมาจากอุบัติเหตุและเจ็บป่วย

4.29 การประกันภัยอุบัติเหตุและสุขภาพหมู่ (Group Accident & Health Insurance)

ชดเชยค่าใช้จ่ายในการรักษาพยาบาลของผู้เอาประกันภัยไม่ว่าจะเกิดจากอุบัติเหตุ หรือเจ็บป่วย

4.30 การประกันภัยอุบัติเหตุกลุ่ม (Group Accident Insurance)

คุ้มครองอุบัติเหตุที่เกิดขึ้นต่อพนักงาน หรือลูกจ้างของผู้เอาประกันภัย อันมีผลทำให้สูญเสียเสียชีวิต
อวัยวะ และทุพพลภาพ รวมถึงค่ารักษาพยาบาลตลอด 24 ชั่วโมงทุกแห่งทั่วโลก

หน้า 16

4.31 การประกันภัยเครื่องบิน (Aviation Insurance)

คุ้มครองความเสียหายต่อตัวเครื่องบินอันเกิดจากอุบัติเหตุ และความรับผิดชอบตาม

กฎหมายที่มีต่อบุคคลภายนอก อันเกิดจากเครื่องบินที่เอาประกันภัย

4.32 การประกันภัยอุบัติเหตุของนักบินและลูกเรือ (Aviation Personal Accident
Insurance)

  ชดเชยการสูญเสียชีวิต อวัยวะ และการบาดเจ็บของนักบิน และลูกเรือ ขณะปฏิบัติ

  หน้าที่ อันเนื่องจากอุบัติเหตุ

4.33 การประกันภัยการเดินทางต่างประเทศ (Comprehensive Travel Accident
Insurance)

ชดเชยการสูญเสียชีวิต อวัยวะ และทุพพลภาพ รวมถึงค่ารักษาพยาบาลจากอุบัติเหตุ

และเจ็บป่วย เงินชดเชยระหว่างรักษาตัวในโรงพยาบาล การสูญหายของกระเป๋าเดินทาง

และทรัพย์สินส่วนตัว ขณะที่เดินทางไปต่างประเทศ

4.34 การประกันภัยอื่น ๆ (Other Insurance)

นอกจากการเสี่ยงภัยชนิดต่างๆที่กล่าวแล้วข้างต้น บริษัทฯ ยังอาจจัดหาหรือจัดทำประกันภัยชนิดอื่นๆ
เพื่อให้ทันต่อการเปลี่ยนแปลงทางเศรษฐกิจ และสนองความต้องการของประชาชนตลอดเวลา

ประกันภัยต่อ (Reinsurance)

บริษัทฯได้ดำเนินธุรกิจทั้งการเอาประกันภัยต่อ และรับประกันภัยต่อ
ตามพระราชบัญญัติประกันวินาศภัย พ.ศ. 2535 ได้กำหนดให้บริษัทประกันภัย
ต้องรับเสี่ยงภัยไว้เองร้อยละ 10 ของเงิน กองทุน (Capital Fund) ทำให้บริษัทฯ
ต้องเอาประกันภัยต่อออกไป (Outward Reinsurance)
เพื่อเพิ่มศักยภาพในการรับประกันภัยที่มีมูลค่าสูง ๆ และช่วยลดความเสี่ยงภัย
โดยกระจายความเสี่ยงภัยของบริษัทฯในรูปแบบ

- การเอาประกันภัยต่อเฉพาะราย (Facultative Reinsurance)

  เป็นการประกันภัยต่อแบบเป็นราย ๆ และบริษัทรับประกันภัยต่อมีอิสระในการคัดเลือกรับงาน
  โดยการตอบรับหรือปฏิเสธได้เช่นเดียวกัน

- การประกันภัยต่อตามสัญญา (Treaty Reinsurance)

เป็นสัญญาที่บริษัทรับประกันภัยต่อให้ความวางใจ
และให้อิสระในการจัดสรรงานแก่บริษัทเอาประกันภัยต่อ

ขณะเดียวกัน บริษัทฯมีการรับประกันภัยต่อ (Inward Reinsurance)
จากบริษัทประกันภัยทั้งภายในและต่างประเทศ ในรูปแบบการรับประกันภัยต่อตามสัญญา (Inward
Reinsurance Treaty) เพื่อเพิ่มความสมดุล และกระจายภัย
พร้อมทั้งเสริมสร้างความมั่นคงและแข็งแกร่งทางฐานะการเงินของบริษัทฯ ด้วย

  หน้า 17

นโยบายการรับประกันภัย

บริษัท กรุงเทพประกันภัย จำกัด (มหาชน) มีนโยบายทางด้านการรับประกันภัย ในปี 2547
คือเน้นขยายงานในโครงการต่าง ๆ ต่อเนื่องจากปีที่แล้ว
โดยเฉพาะโครงการด้านการประกันอัคคีภัยและประกันภัยอุบัติเหตุส่วนบุคคล
ซึ่งมีการปรับเงื่อนไขและเพิ่มความคุ้มครองให้ตรงกับความต้องการของลูกค้ามากขึ้น
สำหรับงานประกันภัยรถยนต์ ยังคงใช้นโยบายพิจารณารับประกันภัยอย่างรัดกุม
โดยแบ่งกุล่มลูกค้าตามความเสี่ยงภัย
พร้อมทั้งกำหนดเงื่อนไขและอัตราเบี้ยประกันภัยให้เหมาะสมกับกลุ่มลูกค้าแต่ละประเภท ทั้งนี้ บริษัทฯ
จะไม่เน้นการแข่งขันทางด้านราคาที่ไม่คุ้มกับความเสี่ยงภัย
แต่จะให้ความสำคัญกับคุณภาพของงานมากกว่า โดยในปี 2547
ได้ปรับลดสัดส่วนของลูกค้าที่ทำให้บริษัทฯ ขาดทุนมาโดยตลอด
เพื่อควบคุมอัตราการจ่ายค่าสินไหมทดแทนไม่ให้สูงขึ้น

ปัจจัยสำคัญที่มีผลกระทบต่อโอกาส หรือข้อจำกัดการประกอบธุรกิจ

ปัจจัยสำคัญที่เป็นอุปสรรคและมีผลกระทบต่อโอกาสในการประกอบธุรกิจของบริษัทฯ มีดังนี้

1.  ราคาน้ำมันเพิ่มสูงขึ้น
    แม้รัฐบาลจะพยายามให้กองทุนน้ำมันเข้ารับภาระราคาที่เพิ่มขึ้นบางส่วนแล้วก็ตาม
    ราคาน้ำมันที่สูงขึ้นจะส่งผลกระทบต่อต้นทุนการผลิตสินค้าและบริการให้เพิ่มขึ้น
    ทำให้อำนาจซื้อของประชาชนลดลง
    รวมทั้งประชาชนจะเปลี่ยนมาใช้รถยนต์ขนาดกลางและเล็กมากขึ้น

2.  สถานการณ์ความไม่สงบใน 3 จังหวัดชายแดนภาคใต้
    โดยมีการลอบสังหารและก่อวินาศกรรมในพื้นที่อย่างต่อเนื่องตั้งแต่ต้นปี 2547
    ทำให้ภาวะการค้าและการลงทุนหยุดชะงัก ซึ่งจะเป็นปัจจัยลบต่อธุรกิจ แต่ในขณะเดียวกัน
    อาจส่งผลกระทบในแง่บวก
    ทำให้ผู้ประกอบการและประชาชนหันมาให้ความสำคัญกับการทำประกันภัยมากขึ้น

3.  การแพร่ระบาดของไข้หวัดนก
    ส่งผลกระทบต่อการขยายตัวของเศรษฐกิจและอุตสาหกรรมการส่งออกสัตว์ปีกของไทย
    รวมทั้งทำให้การลงทุนและการจ้างงานลดลง ซึ่งจะส่งผลให้เบี้ยประกันภัยลดลง

4.  ผลกระทบจากการแข่งขันทางด้านราคา เนื่องจากบริษัทประกันภัยต่าง ๆ
    ยังคงใช้กลยุทธ์การแข่งขันด้านราคา โดยปรับลดอัตราเบี้ยประกันภัยลง และให้ค่า
    Commission แก่ตัวแทนและนายหน้าเพิ่มขึ้น
    ซึ่งอาจไม่คุ้มกับความเสี่ยงภัยที่จะเกิดขึ้นในอนาคต

  5. การชะลอตัวลงของตลาดเงินและตลาดทุน เมื่อเทียบกับปีที่ผ่านมาที่มีการขยายตัวอย่างมาก

  ส่งผลให้กำไรจากการลงทุนของบริษัทฯ เพิ่มขึ้นในอัตราที่ลดลงเมื่อเทียบกับปีที่ผ่านมา

3.2 การตลาดและภาวะการแข่งขัน

3.2.1 นโยบายและลักษณะการตลาดของผลิตภัณฑ์หรือบริการ

1) กลยุทธ์การแข่งขัน

  เน้นการขยายงานผ่านพันธมิตร
  การออกผลิตภัณฑ์เพื่อตอบสนองความต้องการของลูกค้าเฉพาะกลุ่มมากขึ้น
  รวมทั้งปรับปรุงประสิทธิภาพการบริการ ดังนี้

  หน้า 18

1.  ร่วมมือกับบริษัทรถยนต์ และ Dealer รถยนต์
    ในการขยายงานประกันภัยรถยนต์โดยเฉพาะรถยนต์ใหม่

2.  ร่วมมือกับธนาคารกรุงเทพ ในการขยายงานประกันอัคคีภัย จากลูกค้าสินเชื่อของธนาคาร
    และขยายงานประกันภัยอุบัติเหตุส่วนบุคคล สำหรับลูกค้าบัตรเครดิตของธนาคาร

3.  รุกตลาดประกันภัยความรับผิด สำหรับผู้ประกอบวิชาชีพทางการแพทย์

4.  ดำเนินการปรับปรุงรูปแบบสาขาและอุปกรณ์เครื่องมือ เครื่องใช้ ให้ทันสมัย ภายใต้แนวคิด
    “Smart Look” ซึ่งดำเนินการต่อเนื่องมาจากปี 2546 โดยได้ปรับปรุงเพิ่มอีก 2 สาขา คือ
    สุราษฎร์ธานี และ หาดใหญ่ รวมสาขาที่ได้ปรับปรุงแล้วทั้งสิ้น 6 สาขา ส่วนสาขาอื่น ๆ
    ที่เหลือจะดำเนินการต่อให้แล้วเสร็จภายในปี 2548

5.  เพิ่มจำนวนอู่ในสัญญาที่มีมาตรฐานการบริการทัดเทียมกับอู่ห้าง

6.  พัฒนาระบบ EMCS e-claim (Electronic Motor Claim Solution e-claim)
    ให้มีศักยภาพในการให้บริการเพิ่มขึ้น โดยมีการเชื่อมโยงข้อมูลต่าง ๆ ระหว่างบริษัทฯ
    กับอู่ซ่อมรถยนต์ และส่งข้อมูลผ่านเครือข่ายคอมพิวเตอร์
    ทำให้ลูกค้าได้รับบริการที่สะดวกและรวดเร็วยิ่งขึ้น

7.  เพิ่มช่องทางการชำระเบี้ยประกันภัยด้วยเงินสดผ่านช่องทาง PAY AT POST ณ
    ที่ทำการไปรษณีย์ทั่วประเทศ เพื่ออำนวยความสะดวกในการชำระเบี้ยประกันแก่ลูกค้าให้มากขึ้น

8.  รักษาคุณภาพการบริการภายใต้ระบบการบริหารงานคุณภาพ ISO 9001:2000
    ซึ่งเน้นความพึงพอใจของลูกค้าเป็นสำคัญ โดยได้ปรับปรุงมาตรฐานการให้บริการด้านต่าง ๆ
    อย่างต่อเนื่อง

9.  ดำเนินการอบรมในหลายหลักสูตร
    เพื่อพัฒนาพนักงานและตัวแทนให้มีความรู้ความสามารถในการให้คำแนะนำที่ถูกต้องและเป็นประโยชน์ต่อลูกค้า

  2) ลักษณะลูกค้า

ลูกค้ารายบุคคล ส่วนใหญ่จะใช้บริการการประกันอัคคีภัยสำหรับที่อยู่อาศัย ประกันภัยรถยนต์ส่วนบุคคล
ประกันภัยอุบัติเหตุส่วนบุคคล และประกันภัยสุขภาพ เป็นต้น

ลูกค้าองค์การ ประกอบด้วยธุรกิจตั้งแต่ขนาดย่อมจนถึงธุรกิจขนาดใหญ่
โดยบริษัทสามารถให้บริการด้านการประกันวินาศภัยได้ทุกประเภท เช่น การประกันอัคคีภัย
หรือการประกันภัยการเสี่ยงภัยทุกชนิด (All Risk) สำหรับกลุ่มสำนักงาน ที่พักอาศัย
คอนโดมิเนียม ศูนย์การค้าและโรงงานอุตสาหกรรมต่างๆ การประกันภัย
รถยนต์ที่ใช้ในการดำเนินงาน การประกันภัยขนส่งสินค้าระหว่างประเทศหรือภายในประเทศ
รวมทั้งการรับประกันภัยการก่อสร้าง โดยเฉพาะลูกค้าบางประเภท

หน้า 19

ที่มีการดำเนินงานเป็นโครงการก่อสร้างขนาดใหญ่ เช่น ทางด่วน รถไฟฟ้า สนามบิน

เป็นต้น นอกจากนี้ บริษัทฯยังให้บริการด้านการรับประกันภัยอุบัติเหตุส่วนบุคคล

เกี่ยวกับการบินสำหรับบริษัทเอกชนอีกหลายแห่ง

ลูกค้าอื่นๆ โดยจะให้บริการรับประกันวินาศภัยทุกประเภทของบริษัทในเครือ ลูกค้าของบริษัทในเครือ
และลูกค้าภาครัฐวิสาหกิจ

ร้อยละของยอดขายของลูกค้ารายใหญ่ 10 รายแรก

+-----------------------------------------+---------+---------+-------+
|                                         | ปี 2547  | ปี 2546  | ปี     |
|                                         |         |         | 2545  |
+-----------------------------------------+---------+---------+-------+
| สัดส่วนลูกค้ารายใหญ่ 10 รายแรก               | 19.0%   | 21.1%   | 27.6% |
+-----------------------------------------+---------+---------+-------+

หมายเหตุ : ในระยะ 3 ปีที่ผ่านมา บริษัทฯ มีการขายให้แก่ลูกค้ารายใหญ่ 10 รายแรก ไม่เกิน

ร้อยละ 30 ของยอดขาย และไม่มีงานที่ยังไม่ได้ส่งมอบ

3) กลุ่มลูกค้าเป้าหมาย

ลูกค้าเป้าหมายจากแหล่งต่างๆ ได้แก่ กลุ่มลูกค้าบุคคลทั่วไป ภาคธุรกิจเอกชน ภาครัฐวิสาหกิจ
บริษัทในเครือ และกลุ่มลูกค้าผ่านบริษัทในเครือ

4) การจำหน่ายและช่องทางการจำหน่าย

ในปี 2547 บริษัทฯยังคงขยายงานในช่องทางการจำหน่ายเดิม โดยสานต่อ
โครงการขยายงานต่างๆที่มีอยู่ รวมทั้งดำเนินการปรับระบบงาน/วิธีการทำงาน
เพื่อเพิ่มประสิทธิภาพในการบริหารช่องทางการจำหน่ายตามวัตถุประสงค์ในการปรับโครงสร้างของบริษัทฯ

สำหรับช่องทางการจำหน่ายของบริษัทฯ แบ่งเป็น 4 ช่องทาง คือ

4.1) ขายผ่านตัวแทนและนายหน้าบุคคลธรรมดา

บริษัทฯ มีตัวแทนและนายหน้าบุคคลธรรมดา ณ สิ้นปี 2547 รวมทั้งสิ้น 1,229 คน
ซึ่งกระจายอยู่ในทุกภูมิภาค ถือเป็นแหล่งงานที่มี บทบาทอย่างมากต่อการขยายงานของบริษัทฯ
และเป็นผู้ให้คำแนะนำต่อผู้เอาประกันภัย ดังนั้น บริษัทฯ
จึงให้ความสำคัญอย่างยิ่งในการคัดเลือกตัวแทนและนายหน้าบุคคลธรรมดา
โดยกำหนดเกณฑ์การคัดเลือกและประเมินผลงานอย่างมีประสิทธิภาพ พร้อมทั้งมีแผนการอบรม
พัฒนาตัวแทนและนายหน้าบุคคลธรรมดาให้มีความรอบรู้และเป็นนักขายมืออาชีพ

หน้า 20

โดยผู้ที่สมัครเป็นตัวแทนของบริษัทฯ จะต้องเป็นผู้มีใบอนุญาตตัวแทนประกันวินาศภัย
และมีคุณสมบัติตามที่กฎหมายกำหนด

4.2) ขายผ่านนายหน้านิติบุคคล

บริษัทฯ มีนายหน้านิติบุคคล ณ สิ้นปี 2547 รวมทั้งสิ้น 210 ราย

โดยนายหน้านิติบุคคลจะให้บริการโดยตรงแก่ผู้เอาประกันภัย ตั้งแต่การเลือกประเภทการประกันภัย
การเรียกร้องค่าสินไหมทดแทน ตลอดจนจัดเก็บเบี้ยประกันภัย

4.3) ขายผ่านสถาบันการเงิน

บริษัทฯ มีการขายผ่านทางสถาบันการเงินต่าง ๆ
โดยได้เพิ่มการประสานความร่วมมือกับสถาบันการเงินต่าง ๆ มากขึ้น

4.4) ลูกค้าโดยตรง

ประกอบด้วยลูกค้าที่ติดต่อกับบริษัทฯ โดยตรง และลูกค้าที่ฝ่ายพัฒนาธุรกิจของบริษัทฯ
ให้บริการและดูแลโดยตรง

 ช่องทางการจำหน่าย แยกตามสัดส่วนของเบี้ยประกันภัยรับ

+--------------------------------+------------+-----------------------+
|                                | จำนวน      | สัดส่วนของเบี้ยประกันภัยรับ  |
+--------------------------------+------------+-----------------------+
| - ตัวแทนและนายหน้าบุคคลธรรมดา     | 1,229 ราย  | 17.2%                 |
+--------------------------------+------------+-----------------------+
| - นายหน้านิติบุคคล                 | 210 บริษัท   | 38.4%                 |
+--------------------------------+------------+-----------------------+
| - สถาบันการเงิน                  | 20 บริษัท    | 16.1%                 |
+--------------------------------+------------+-----------------------+
| - ลูกค้าโดยตรง                   | -          | 28.3%                 |
+--------------------------------+------------+-----------------------+
| รวม                            |            | 100.0%                |
+--------------------------------+------------+-----------------------+

อนึ่ง จากประกาศของธนาคารแห่งประเทศไทย
ที่อนุญาตให้ธนาคารพาณิชย์ประกอบธุรกิจนายหน้าประกันวินาศภัยได้
เป็นการเพิ่มช่องทางการจำหน่ายให้บริษัทฯ อีกช่องทางหนึ่ง

หน้า 21

3.2.2 ภาวะการแข่งขัน

อัตราการเติบโตของเบี้ยประกันภัยรับโดยตรงของบริษัทฯ เปรียบเทียบกับตลาดในรอบ 3 ปีที่ผ่านมา

+-----------------------------------+-----------+-----------+----------+
|                                   | ปี 2547    | ปี 2546    | ปี 2545   |
|                                   |           |           |          |
|                                   | (ก        |           |          |
|                                   | ่อนปรับปรุง) |           |          |
+-----------------------------------+-----------+-----------+----------+
| บมจ. กรุงเทพประกันภัย                | 5,265.5   | 5,097.5   | 5,422.3  |
|                                   |           |           |          |
| เบี้ยประกันภัยรับรวม (ล้านบาท)          | 3.3       | (6.0)     | 17.8     |
|                                   |           |           |          |
| อัตราการเติบโต (%)                  |           |           |          |
+-----------------------------------+-----------+-----------+----------+
| ตลาดประกันวินาศภัย                   |           |           |          |
+-----------------------------------+-----------+-----------+----------+
| เบี้ยประกันภัยรับรวม (ล้านบาท)          | 79,218.5  | 71,159.6  | 62,626.6 |
|                                   |           |           |          |
| อัตราการเติบโต (%)                  | 11.3      | 13.6      | 13.9     |
+-----------------------------------+-----------+-----------+----------+

ส่วนแบ่งตลาดของบริษัทฯ ในรอบ 3 ปีที่ผ่านมา

+----------------------------------+-----------+-----------+-----------+
| ประเภทการรับประกันภัย               | ปี 2547    | ปี 2546    | ปี 2545    |
|                                  |           |           |           |
|                                  | (ก        |           |           |
|                                  | ่อนปรับปรุง) |           |           |
+----------------------------------+-----------+-----------+-----------+
| อัคคีภัย                            | 9.2       | 9.7       | 7.3       |
|                                  |           |           |           |
| ทางทะเล                          | 6.9       | 7.6       | 8.2       |
|                                  |           |           |           |
| รถยนต์                            | 5.4       | 5.7       | 7.0       |
|                                  |           |           |           |
| เบ็ดเตล็ด                          | 8.6       | 9.4       | 12.8      |
+----------------------------------+-----------+-----------+-----------+
| รวม                              | 6.7       | 7.2       | 8.7       |
+----------------------------------+-----------+-----------+-----------+

ที่มา : กองส่งเสริมการประกันภัยและสารสนเทศ กรมการประกันภัย

สถานภาพและศักยภาพในการแข่งขัน

ภาพรวมของตลาดยังคงแข่งขันสูง เนื่องจากจำนวนบริษัทประกันวินาศภัยมีจำนวนมาก
และตลาดยังขยายตัวไม่มากนัก สำหรับบริษัทฯ ยังคงขยายตัวอย่างสม่ำเสมอ
โดยอาศัยความสัมพันธ์ที่ดีกับพันธมิตร

ในปี 2547 บริษัท กรุงเทพประกันภัย จำกัด (มหาชน) ยังคงพัฒนาคุณภาพงานบริการอย่างต่อเนื่อง
หลังจากได้ปรับโครงสร้างองค์การแล้วเสร็จ เมื่อปี 2544 โดยในปีนี้ บริษัทฯ
ได้พัฒนาระบบเทคโนโลยี-สารสนเทศ เพื่อให้กระบวนการออกกรมธรรม์รวดเร็วขึ้น
รวมทั้งปรับรูปแบบกรมธรรม์ใหม่ให้มีความสวยงาม ทันสมัย ชัดเจนมากขึ้น
สะดวกกับการใช้งานของลูกค้า

หน้า 22

ด้านทรัพยากรบุคคลซึ่งเป็นหัวใจสำคัญของธุรกิจบริการนั้น บริษัทฯ มีแผนพัฒนาพนักงานอย่างต่อเนื่อง
รวมทั้งได้นำระบบ Balance Scorecard
ซึ่งเป็นระบบการวัดประสิทธิภาพการทำงานแนวใหม่เข้ามาปรับใช้ในองค์การตั้งแต่ปี 2544
เป็นการเพิ่มคุณภาพการบริหารงานของบริษัทฯ ในระยะยาว

3.3. การจัดหาผลิตภัณฑ์หรือบริการ

(ก) แหล่งที่มาของเงินทุน

นโยบายการจัดหาเงินทุน

ในการดำเนินงานของบริษัทฯ มีแหล่งที่มาของเงินทุนดังนี้

  1. เงินกองทุน ประกอบด้วย

1.  ทุนจดทะเบียน หมายถึง ทุนที่จดทะเบียนและเรียกชำระแล้ว รวมทั้งส่วนเกิน มูลค่าหุ้นด้วย

2.  ทุนสำรองตามกฎหมาย เป็นเงินสำรองที่กันไว้จากกำไรสุทธิก่อนจ่ายเงินปันผล

  1.3 เงินสำรองที่ได้จัดสรรจากกำไรสุทธิ เป็นเงินสำรองที่จัดสรรจากกำไรสุทธิเพื่อการใด ๆ
  เช่น รักษาระดับเงินปันผลเพื่อการขยายกิจการ

4.  กำไรสุทธิคงเหลือจากการจัดสรรแล้ว ของรอบระยะเวลาบัญชีปัจจุบัน

2. เงินรับจากการดำเนินงาน ในการประกอบธุรกิจของบริษัทฯ
ซึ่งขายความคุ้มครองในรูปกรมธรรม์ประกันภัยประเภทต่าง ๆ
ตลอดจนเป็นผู้รับประกันภัยต่อจากบริษัทประกันภัยด้วยกันเองทั้งที่เป็นบริษัทประกันภัยในประเทศ
และบริษัทประกันภัยต่างประเทศ การเก็บเงินค่าเบี้ยประกันภัย
และค่าเบี้ยประกันภัยต่อจากผู้เอาประกัน ตัวแทน นายหน้า เป็นแหล่งเงินทุนที่สำคัญที่บริษัทฯ
มีกระแสเงินสดรับเข้ามาทุกวัน

3. เงินรับจากกิจกรรมลงทุน บริษัทฯ
จะนำเงินสดรับจากการดำเนินงานที่เหลือจากการใช้จ่ายตามภาระผูกพันไปลงทุนตามเงื่อนไขที่กรมการประกันภัยกำหนด
โดยบริษัทฯ จะมีเงินที่รับจาก

กิจกรรมการลงทุนดังนี้ เงินต้นจากเงินฝากประจำ ตั๋วสัญญาใช้เงิน ตั๋วแลกเงิน หุ้นกู้ พันธบัตร
หน่วยลงทุนที่ครบกำหนด หรือเงินจากการขายหลักทรัพย์
หรือเงินต้นจากการที่ลูกหนี้เงินกู้ยืมของบริษัทชำระหนี้บางส่วนก่อนกำหนด หรือชำระตามกำหนด
นอกจากนี้ บริษัทฯ ยังมีผลตอบแทนจากการลงทุนของสินทรัพย์ลงทุนดังกล่าวข้างต้น ได้แก่
ดอกเบี้ยเงินฝากประจำ ดอกเบี้ยตั๋วสัญญาใช้เงิน ดอกเบี้ยตั๋วแลกเงิน ดอกเบี้ยหุ้นกู้
ดอกเบี้ยพันธบัตร เงินปันผลจากการลงทุนในหลักทรัพย์หุ้นทุน หรือหน่วยลงทุน

4. เงินกู้ยืมจากสถาบันการเงิน บริษัทฯ ได้ทำสัญญาเบิกเงินเกินบัญชีไว้กับธนาคารพาณิชย์
กรณีใช้เงินกู้จะเบิกใช้โดยเช็ค นอกจากนี้ในบางกรณี บริษัทฯ
ยังสามารถกู้ยืมเงินกับสถาบันการเงินต่าง ๆ
ได้ทั้งแบบจ่ายคืนเมื่อทวงถามหรือแบบที่มีกำหนดระยะเวลาชำระคืนที่แน่นอน

หน้า 23

(2) การให้กู้ยืม

  นโยบายการให้กู้ยืม

บริษัทฯ มีการลงทุนให้กู้ยืม ตามเงื่อนไขที่กำหนดในประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกันวินาศภัยในการให้กู้ยืม บริษัทฯ
มุ่งหวังที่จะได้รับเงินต้นกลับคืนมาพร้อมดอกเบี้ย
ดังนั้นการพิจารณาการให้กู้ยืมจะพึงกระทำโดยระมัดระวังและรอบคอบ
การให้กู้ยืมโดยมีอสังหาริมทรัพย์จำนองเป็นประกันมีปัจจัยที่พิจารณาดังนี้

การให้กู้ยืมแก่โครงการพัฒนาอสังหาริมทรัพย์ ปัจจัยที่พิจารณาได้แก่ ทำเลที่ตั้งของโครงการ
ประสบการณ์และผลงานในอดีตของผู้บริหารโครงการ
เจ้าของโครงการต้องไม่มีประวัติเสียหายกับสถาบันการเงิน
ฐานะการเงินและความสามารถในการชำระหนี้หลักประกันต้องเพียงพอต่อการชำระหนี้
แผนการตลาดของผู้ขอกู้ ตลอดจนวิเคราะห์ความเป็นไปได้ของโครงการ

กรณีให้กู้ยืมแก่ผู้กู้รายย่อยซึ่งซื้อบ้านในโครงการ ปัจจัยที่พิจารณาได้แก่ อายุ อาชีพ

ประวัติการออมของผู้กู้เป็นสำคัญ
ตลอดถึงพิจารณาความจำเป็นที่จะซื้อบ้านไว้เพื่อเป็นที่อยู่อาศัยไม่ใช่เพื่อการเก็งกำไร

ในด้านการประเมินราคาอสังหาริมทรัพย์ที่จะนำมาจำนองเป็นปัจจัยนั้น บริษัทฯ
ปฏิบัติตามเงื่อนไขของกรมประกันภัย
กล่าวคือใช้ราคาประเมินของพนักงานเจ้าหน้าที่ตามประมวลกฎหมายที่ดิน
หรือราคาประเมินของนิติบุคคลที่นายทะเบียนให้ความเห็นชอบให้เป็นผู้ประเมินราคาอสังหาริมทรัพย์
ตามหลักเกณฑ์ วิธีการและเงื่อนไขที่นายทะเบียนประกาศกำหนด
หรือราคาที่ได้รับความเห็นชอบเป็นหนังสือจากนายทะเบียน

การบริหารความเสี่ยงจากการให้กู้ยืม

บริษัทฯ ตระหนักถึงความสำคัญของการบริหารความเสี่ยงในด้านเงินให้กู้ยืม
โดยมีเป้าหมายเพื่อให้บริษัทฯ ได้รับผลตอบแทนสูงสุด บริษัทฯ
ได้กำหนดให้มีระเบียบวิธีปฏิบัติการให้กู้ยืมและการทำนิติกรรม
โดยการกำหนดกระบวนการพิจารณาวิเคราะห์และอนุมัติเงินกู้ โดยกำหนดให้พนักงานระดับต่าง ๆ
รับผิดชอบการวิเคราะห์ความเสี่ยงด้านเครดิตของผู้ขอกู้ เสนอผ่านผู้บังคับบัญชาตามลำดับขั้น
จนถึงกรรมการผู้อำนวยการใหญ่หรือคณะกรรมการลงทุน
ทั้งนี้ขึ้นกับวงเงินที่กำหนดไว้ในระเบียบวิธีปฏิบัติ

หลังจากนั้น ในการปฏิบัติงานด้านการจัดทำเอกสารสัญญา การเบิกใช้เงินกู้
ตลอดจนการเก็บรักษาเอกสารสัญญา และหลักประกัน บริษัทฯ
ได้ปฏิบัติตามมาตรฐานการปฏิบัติงานที่ดี นอกจากนี้
ส่วนงานที่รับผิดชอบยังจะทำหน้าที่ทบทวนปัญหาอุปสรรคที่เกิดขึ้น
พร้อมเสนอแนวทางแก้ไขต่อผู้บริหารระดับสูง เพื่อปรับปรุงและพัฒนาประสิทธิภาพการปฏิบัติ งาน
และลดความเสี่ยงด้านนี้อย่างต่อเนื่อง

หน้า 24

นอกจากนี้ บริษัทฯ ยังปลูกฝังให้ผู้ปฏิบัติงานด้านนี้
มีความเข้าใจและปฏิบัติตามกฎหมายข้อบังคับและกฎระเบียบต่าง ๆ อย่างเคร่งครัด

(ค) เงินลงทุน

นโยบายเกี่ยวกับเงินลงทุนในหลักทรัพย์

บริษัทฯ มีการลงทุนในหลักทรัพย์ ตามเงื่อนไขที่กำหนดในประกาศกระทรวง

พาณิชย์ เรื่องการลงทุนประกอบธุรกิจอื่นของบริษัทประกันวินาศภัย บริษัทฯ
จะนำเงินสดคงเหลือไปลงทุนเพื่อแสวงหาผลประโยชน์
โดยเน้นความมั่นคงปลอดภัยของเงินลงทุนเป็นสำคัญ พิจารณาผลตอบแทนควบคู่กับความเสี่ยง
ให้ความระมัดระวังอย่างสูงในการลงทุน และทบทวนนโยบายการลงทุนให้สอดคล้องกับสถานการณ์
การลงทุนของบริษัทฯ ส่วนหนึ่งจะลงทุนในหลักทรัพย์ที่มีสภาพคล่องสูง
และเปลี่ยนเป็นเงินสดได้ง่ายซึ่งเป็นตราสารทางการเงินระยะสั้น ได้แก่ ตั๋วสัญญาใช้เงิน
เงินฝากประจำ ส่วนหนึ่งเป็นการ ลงทุนที่ให้ผลตอบแทนคงที่ ได้แก่ พันธบัตรรัฐบาล หรือรัฐวิสาหกิจ
หุ้นกู้ อีกส่วนหนึ่งเป็นการลงทุนในหุ้นทุน ทั้งที่จดทะเบียนในตลาดหลักทรัพย์และหุ้นนอกตลาดหลักทรัพย์
ตลอดจนลงทุนในหน่วยลงทุน ซึ่งออกโดยบริษัทหลักทรัพย์จัดการกองทุนรวมต่าง ๆ

บริษัทฯ ได้พัฒนาแนวทางการบริหารจัดการเงินทุน เพื่อเพิ่มโอกาสและทางเลือกใหม่ บริษัทฯ
จึงขอความเห็นชอบจากกรมการประกันภัยและคณะกรรมการบริษัทฯ ให้นำเงินจำนวน 200 ล้านบาท
ให้บริษัทหลักทรัพย์บัวหลวง จำกัด (มหาชน) บริหารเงินลงทุนในรูปแบบของเงินกองทุนส่วนบุคคล
(Private Fund) ซึ่งได้ทยอยจ่ายเงินลงทุนในไตรมาส 3 ของปี 2547 มีนโยบายการลงทุน ดังนี้

1.  กองทุนตราสารทุน 100 ล้านบาท

2.  กองทุนผสม ประกอบด้วย ตราสารหนี้และตราสารทุน 100 ล้านบาท ในอัตราส่วน ตราสารหนี้
    : ตราสารทุน 70:30

การลงทุนในหลักทรัพย์หุ้นทุน สามารถแบ่งได้ 3 ลักษณะดังนี้

1. การลงทุนในเชิงยุทธศาสตร์ (Strategic Investment)
เป็นการลงทุนในธุรกิจที่เกี่ยวข้องกับธุรกิจของบริษัทฯ เพื่อช่วยสนับสนุนการดำเนินงานของบริษัทฯ
ซึ่งเป็นการเข้าร่วมทุนหรือซื้อหุ้นของบริษัทต่าง ๆ
ทั้งที่อยู่ในตลาดหลักทรัพย์และไม่อยู่ในตลาดหลักทรัพย์

2. การลงทุนในหลักทรัพย์ระยะยาว (Long-term Portfolio)
เป็นการลงทุนซื้อขายหุ้นในตลาดหลักทรัพย์
โดยพิจารณาถึงศักยภาพของบริษัทนั้นๆว่าสามารถเติบโตตามภาวะ เศรษฐกิจ
พิจารณาปัจจัยพื้นฐานเป็นสำคัญ ใช้เวลาถือหลักทรัพย์นั้นๆนาน โดยคาดหวังที่จะได้รับเงินปันผล
และกำไรเกินทุน (Capital Gain)

3. การลงทุนในหลักทรัพย์ระยะสั้น (Short-term Portfolio)
เป็นการลงทุนซื้อขายหุ้นในตลาดหลักทรัพย์เช่นกัน
โดยมีการซื้อขายเพื่อคาดหวังกำไรเกินทุนซึ่งนอกจากจะพิจารณา

  หน้า 25

ปัจจัยพื้นฐานของบริษัทนั้นๆเป็นสำคัญแล้ว
ยังพิจารณาสภาพการณ์และบรรยากาศของตลาดโดยรวมเป็นสำคัญ

  การลงทุนในตราสารหนี้ สามารถแบ่งได้ ดังนี้

1.  การลงทุนในพันธบัตรรัฐบาล พันธบัตรรัฐวิสาหกิจ ทั้งที่มีกระทรวงการคลังค้ำประกัน
    และไม่มีกระทรวงการคลังค้ำประกัน บริษัทฯ จะพิจารณาถึงอัตราดอกเบี้ยที่จะได้รับ
    (Coupon) และอายุของพันธบัตร
    นอกจากนี้บริษัทยังใช้พันธบัตรดังกล่าวในการประกันตัวผู้ขับขี่รถประกันตามเงื่อนไขความคุ้มครองในกรมธรรม์ประกันภัยด้วย
    ดังนั้นบริษัทฯอาจต้องเตรียมพันธบัตรให้เพียงพอกับความต้องการดังกล่าวด้วย

2.  การลงทุนในหุ้นกู้เอกชน บริษัทฯ ลงทุนในหุ้นกู้เอกชนโดยมีปัจจัยที่พิจารณาดังนี้
    ลักษณะสำคัญของหุ้นกู้ จะพิจารณาถึงประเภทของหุ้นกู้ ลำดับที่จะได้รับชำระหนี้ อายุ
    อัตราดอกเบี้ย (Coupon) และภาระหน้าที่ของบริษัทผู้ออกหุ้นกู้ (Covenant)
    ที่จะต้องปฏิบัติตลอดอายุหุ้นกู้ นอกจากนี้ผู้ออกหุ้นกู้ (Issuer)
    จะต้องเป็นบริษัทขนาดใหญ่มีฐานะการเงินและมีชื่อเสียง (Credit Risk) ดี และหุ้นกู้นั้น ๆ
    ต้องมีสภาพคล่องสูง เพื่อในกรณีที่ต้องการขายก่อนครบกำหนดไถ่ถอน
    สิ่งสำคัญอีกประการหนึ่งที่พิจารณาคือ การคาดการณ์แนวโน้มดอกเบี้ยในอนาคตด้วย

  การบริหารความเสี่ยงจากการลงทุนในหลักทรัพย์

บริษัทฯ ตระหนักถึงความเสี่ยงจากการลงทุนในหลักทรัพย์
โดยนโยบายหรือกลยุทธ์เกี่ยวกับการบริหารจัดการลงทุนที่บริษัทฯ ยึดถือและปฏิบัติมาโดยตลอด ได้แก่
การเลือกลงทุนในหลักทรัพย์ที่มีปัจจัยพื้นฐานรองรับ บริษัทฯ
กำหนดระเบียบวิธีปฏิบัติเกี่ยวกับการลงทุนในหลักทรัพย์ โดยกำหนดอำนาจหน้าที่
และความรับผิดชอบของพนักงานแต่ละระดับจนถึงกรรมการผู้อำนวยการใหญ่
จนถึงคณะกรรมการลงทุน มีการกำหนดหลักทรัพย์ที่อยู่ในเกณฑ์ที่จะลงทุนได้ (Stock Universe)
การจัดสรรน้ำหนักการลงทุนตามกลุ่มธุรกิจ (Sector Allocation) ตามระดับของความน่าลงทุน
นอกจากนี้ ยังมีการติดตามทบทวนกลยุทธ์ว่าควรมีการเพิ่มน้ำหนักการลงทุน (Overweight)
หรือรักษาน้ำหนักการลงทุน (Neutral) หรือลดน้ำหนักการลงทุน (Asset Allocation)
ตลอดจนมีการกำหนดสัดส่วนการลงทุนระหว่างตลาดเงินและตลาดทุน (Asset Allocation)
โดยมีหน่วยงานที่มีหน้าที่รับผิดชอบโดยตรง ได้แก่ ส่วนการลงทุน
รายงานต่อกรรมการผู้อำนวยการใหญ่ หรือคณะกรรมการลงทุน

ในด้านบุคลากรที่ปฏิบัติงานด้านนี้ บริษัทฯ มีการพัฒนาศักยภาพของบุคลากรทั้ง

ในระยะสั้นและระยะยาว โดยส่งบุคลากรเข้าอบรมในหลักสูตรต่าง ๆ ที่เกี่ยวข้องกับธุรกิจ

หลักทรัพย์ หรือที่เกี่ยวข้องกับงานที่รับผิดชอบโดยตรง เพื่อเสริมสร้างความรู้ความชำนาญ

อันจะส่งให้มีการปฏิบัติงานอย่างมีประสิทธิภาพ บริษัทฯ ได้สนับสนุนให้พนักงาน

  หน้า 26

เข้าศึกษา และสำเร็จการศึกษาในหลักสูตร CISA (Certified Investment and
Securities Analyst) ซึ่งเป็นหลักสูตรที่เป็นที่ยอมรับในวงการตลาดทุน

นอกจากนี้ บริษัทฯ ยังมีการติดตามและประเมินผลการปฏิบัติงานด้านนี้
เพื่อให้เป็นไปตามระเบียบวิธีปฏิบัติ นโยบาย กฎหมายต่าง ๆ
ที่เกี่ยวข้องและปลูกฝังให้พนักงานยึดมั่นจรรยาบรรณในวิชาชีพอย่างเคร่งครัด

(ง) การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  เพื่อให้การบริหารสภาพคล่องเป็นไปอย่างมีประสิทธิภาพ
  และเพื่อเป็นการจัดหาเงินทุนระยะสั้นและระยะปานกลางไว้ให้เพียงพอต่อความต้องการใช้เงินสดของกิจการ
  บริษัทฯ ได้มีวงเงินเบิกเกินบัญชีและวงเงินกู้ระยะสั้น (Short Term Loan)
  กับธนาคารกรุงเทพ จำกัด (มหาชน)

(จ) ความสามารถในการดำรงอัตราส่วนตามประเภทธุรกิจ

  ปี 2547 บริษัทฯ มีเบี้ยประกันภัยรับรวม 6,221.2 ล้านบาท เป็นเบี้ยประกันภัย ยานยนต์จำนวน
  2,589.6 ล้านบาท ขยายตัวร้อยละ 9.5 และเบี้ยประกันภัยประเภทอื่นรวม 3,631.6 ล้านบาท
  ขยายตัวร้อยละ 1.2 ทำให้สัดส่วนเบี้ยประกันภัยยานยนต์เพิ่มขึ้นเล็กน้อย เมื่อเปรียบเทียบกับช่วง
  2 ปีที่ผ่านมา คือจากร้อยละประมาณ 40.0 เป็นร้อยละ 42.0

  อย่างไรก็ตาม ในการรับประกันภัย บริษัทฯ
  ยังคงดำเนินตามนโยบายการรับประกันภัยงานที่มีคุณภาพและไม่เน้นการแข่งขันทางด้านราคาที่ไม่คุ้มกับความเสี่ยงภัย
  ทำให้อัตราค่าสินไหมทดแทนจากการรับประกันภัยยานยนต์ อยู่ในระดับร้อยละ 66.7 ลดลงจากปี
  2546 ที่ระดับร้อยละ 75.0
  สำหรับอัตราค่าสินไหมทดแทนของงานประกันภัยประเภทอื่นเพิ่มสูงขึ้นจากร้อยละ 17.5 ในปี
  2546 เป็นร้อยละ 40.3 ในปี 2547
  เนื่องจากมีจำนวนเงินและจำนวนครั้งที่เกิดความเสียหายเพิ่มขึ้นค่อนข้างมาก
  รวมทั้งความเสียหายจากเหตุการณ์มหันตภัยคลื่นสึนามิ ในช่วงวันที่ 26 ธันวาคม 2547
  ส่งผลให้อัตราค่าสินไหมทดแทนรวมทั้งสิ้นของบริษัทฯ อยู่ที่ระดับร้อยละ 50.4 เพิ่มสูงขึ้น
  เมื่อเปรียบเทียบกับปี 2546 ที่ระดับร้อยละ 39.1

(ช) สภาพคล่อง

นโยบายในการบริหารสภาพคล่อง

ในการจัดการสภาพคล่องนั้น
บริษัทจะจัดการกระแสเงินสดรับและกระแสเงินสดจ่ายให้มีความคล่องตัวและสมดุล
ในด้านการจ่ายเงิน บริษัทฯจะดำรงเงินสดไว้ต่ำที่สุด เพื่อ
ให้เพียงพอกับการจ่ายเงินตามจำนวนเงิน และภาระผูกพันที่กำหนดไว้ล่วงหน้า
เงินสดส่วนที่เหลือจะนำไปลงทุนระยะสั้น เพื่อเป็นเงินสำรอง สำหรับรายจ่ายอื่นใดที่อาจเกิดขึ้น

เพื่อให้เกิดประโยชน์สูงสุดต่อบริษัทฯ ในการบริหารสภาพคล่องปัจจัยที่พิจารณามีดังนี้

หน้า 27

  1. การประมาณการกระแสเงินสดรับ - กระแสเงินสดจ่าย

  รายจ่ายส่วนใหญ่ เป็นรายจ่ายที่สามารถประมาณจำนวนเงิน และกำหนดวันจ่าย

  ที่แน่นอนได้ ในด้านรายรับบริษัทฯ จะดำเนินการเร่งรัดเก็บหนี้ให้มีประสิทธิภาพ และเพิ่มช่อง

  ทางการชำระเบี้ยประกันภัย เพื่ออำนวยความสะดวกให้ลูกค้า คู่ค้า ตัวแทน นายหน้า นำเงินเข้า

  บัญชีได้อย่างรวดเร็ว โดยอาศัยกระบวนการของธนาคารพาณิชย์และช่องทางอื่น ได้แก่
  การรับชำระด้วยบัตรเครดิต Bill Payment Pay at Post เป็นต้น
  ในส่วนรายรับจากการลงทุน ได้แก่ ดอกเบี้ย เงินปันผลรับ การผ่อนชำระเงินกู้เป็นงวด
  จะประมาณจำนวนเงินและระยะเวลาได้จากสถิติกระแสเงินสดรับ กระแสเงินสดจ่าย
  ตลอดจนประสบการณ์ของผู้บริหารเงิน บริษัทฯ สามารถบริหารสภาพคล่องได้อย่างลงตัว
  และสามารถนำเงินสดคงเหลือไปลงทุนแสวงหาประโยชน์ตอบแทนที่เหมาะสม

2. การบริหารและจัดการเงินลงทุนระยะสั้น

บริษัทฯ จะถือครองสินทรัพย์ที่มีสภาพคล่องที่เหมาะสม
เพื่อรองรับความต้องการใช้เงินสดในธุรกิจของบริษัทฯ ณ วันที่ 31 ธันวาคม 2547
สินทรัพย์สภาพคล่องของบริษัทฯ ประกอบด้วย เงินสด และเงินฝากสถาบันการเงิน ตั๋วสัญญาใช้เงิน
หลักทรัพย์ในความต้องการของตลาด เป็นต้น

นอกจากนี้ บริษัทฯ ยังได้จัดหาแหล่งเงินทุนทั้งระยะสั้นและระยะปานกลาง
เพื่อให้เพียงพอกับความต้องการใช้เงินสดในการดำเนินธุรกิจของบริษัทฯ
โดยการมีวงเงินเบิกเกินบัญชี และวงเงินกู้ระยะสั้น (Short Term Loan) กับธนาคารกรุงเทพ
จำกัด (มหาชน) ซึ่งวงเงินดังกล่าวจะช่วยให้บริษัทฯ บริหารสภาพคล่องได้อย่างมีประสิทธิภาพ

3.4 งานที่ยังไม่ได้ส่งมอบ

-   ไม่มี –

หน้า 28